Lav et referat af nedenstående tekst:

Tekst:
Nordic Fight Night skal igen afholdes i Frederikshavn - helt præcist lørdag den 22. september i år. Det oplyser Arena Nord i samarbejde med Team Sauerland i en pressemeddelelse. - Vi er glade for at bringe det bedste inden for nordisk boksning til Frederikshavn igen. Stemningen sidste gang var fantastisk. Arena Nord er et fantastisk sted til verdensklasse-boksning, og vi ser frem til at komme tilbage, siger promotor Nisse Sauerland. - Nordic Fight Night stævnet den 21. april satte Frederikshavn på boksningens verdenskort. Vi ved at sportsfans er sultne efter mere boksning i Arena Nord. Det bliver en fantastisk aften den 22. september, siger Per Malmberg, administrerende direktør i Arena Nord. Det er endnu ikke kendt, hvilke boksere, der skal bokse til stævnet, men det vil blive annonceret i løbet af de kommende uger.

Referat:
Det store boksestævne Nordic Fight Night vender tilbage til Frederikshavn senere på året, oplyser Arena Nord.